
Invitasjon til trener 2 kurs (skytedelen)


Lørdag 6. og søndag 7. juni 2015 avholder Buskerud skiskytterkrets trener 2 kurs (kun skytedelen). Instruktør er Hanne G Thoresen. Til daglig er Hanne trener for Team Statkraft Lillehammer. I Buskerud husker vi henne som mangeårig trener for Hønefoss Skiskytterklubb. Hanne har mange oppdrag som instruktør på trenerkurs.

Kurset er primært for trenere, men foreldre til skiskyttere bør ta dette kurset for å kunne følge opp egne utøvere!

Kurset er gratis.

Kurset holdes i klubbhuset på stadion på Liatoppen, Ål.

Vi regner med at det er plass til alle, men skulle det bli fullt er det først til mølla som gjelder. Dersom det må settes et tak på antall deltagere, vil alle få beskjed innen mandag 1. juni om de er kommet med eller ei.

På lørdag 6. juni begynner kurset kl 10.30 og avsluttes kl 18.
Søndag begynner kurset kl 10 og avsluttes ved ca kl 15.

[bookmark: _GoBack]Ål SSK handler inn til felles formiddagmat begge dager (deltagerne betaler). Tilreisende deltagere må selv ordne overnatting.

Når det gjelder kursmateriell, vil deltagerne få utdelt det som er ferdig fra forbundet. Kurset inneholder også en praksisdel.

Påmelding innen 25 mai i min idrett.

Spørsmål kan rettes til jens.vig@online.no

